ବ୍ରିଟେନ୍ ରାଣୀ ଦ୍ୱିତୀୟ ଏଲିଜାବେଥଙ୍କ ମୃତ୍ୟୁ ପରେ କୋହିନୂର ହୀରାକୁ ନେଇ ଅନେକ ପ୍ରଶ୍ନ ଉତ୍ଥାପିତ ହୋଇଛି। ବ୍ରିଟେନରେ ରାଜ୍ୟାଭିଷେକ ସମୟରେ ଏହାକୁ ପରିଧାନ କରାଯିବାର ପ୍ରଥା ରହିଥିଲେ ସୁଦ୍ଧା ଏବେ ମାଲିକାନାକୁ ନେଇ ପ୍ରଶ୍ନ ଆସୁଛି। ପଞ୍ଜାବର ତତ୍କାଳୀନ ମହାରାଜା ରଣଜିତ୍ ସିଂହ ତାଙ୍କର ଇଚ୍ଛାପତ୍ରରେ ପୁରୀର କୌଳିକ ପଣ୍ଡାଙ୍କ ମାଧ୍ୟମରେ ମହାପ୍ରଭୁଙ୍କୁ କୋହିନୂର ହୀରା ଦାନ କରିବା ପାଇଁ ସଂକଳ୍ପ କରିଥିଲେ। କୌଳିକ ପଣ୍ଡାଙ୍କ ପରିବାର ପାଖରେ ଏବେ ସେହି ସଂକଳ୍ପ ପତ୍ର ସହିତ ହାତଲେଖା ଦଲିଲର ନକଲ ମଧ୍ୟ ରହିଛି। ଇଚ୍ଛାପତ୍ରର କରିବାର କିଛି ବର୍ଷ ପରେ ରଣଜିତ୍ ସିଂ ମୃତ୍ୟୁ ବରଣ କରିଥିଲେ। ମାତ୍ର ଇଂଲଣ୍ଡ ଯିବା ପରେ ଆଉ ଭାରତକୁ ଫେରିନାହିଁ । କୋହିନୂର ହୀରା ଶ୍ରୀଜଗନ୍ନାଥଙ୍କ ଦାନ ଦିଆଯାଇଥିବାରୁ ଏହାକୁ ଶ୍ରୀମନ୍ଦିରକୁ ଫେରାଇ ଆରିବାକୁ ଶ୍ରୀଜଗନ୍ନାଥ ସେନା ପକ୍ଷରୁ ହଲାଣ୍ଡିସ୍ଥିତ ଅନ୍ତର୍ଜାତୀୟ କୋର୍ଟର ଆଶ୍ରୟ ନିଆଯିବ ବୋଲି ସୂଚନା ମିଳିଛି।
କିଭଳି ଥିଲା କୋହିନୂରର ଯାତ୍ରାଃବ୍ରିଟେନରେ କାହିଁକି ରହିଛି ମାଲିକାନା?
କୋହେନୂରକୁ ନେଇ ଅନେକ ଦେଶ ଦାବୀ କରୁଥିଲେ ସୁଦ୍ଧା ଓଡ଼ିଶା ହିଁ ପ୍ରକୃତ ଦାବୀଦାର ବୋଲି ସ୍ୱୀକାର କରାଯାଏ। ୧୮୩୦ରେ ରାଜା ରାଜା ରଣଜିତ୍ ସିଂହ ଶ୍ରୀମନ୍ଦିରକୁ ଆସିଥିଲେ ଓ ଶ୍ରୀମନ୍ଦିର ବଟବୃକ୍ଷ ମୂଳେ ଶ୍ରୀଜଗନ୍ନାଥଙ୍କୁ ଦାନ କରିବା ପାଇଁ ସଂକଳ୍ପ କରିଥିଲେକୋହିନୂର ଦାନ କରିବା ନେଇ 'ଉଇଲ୍' କରିଥିଲେ ରାଜା ରଣଜିତ ସିଂହ। ଯେଉଁଥିରେ ଉଲ୍ଲେଖ ରହିଛି ଯେ " The Well Known Kohenoor diamond to be send to the temple of Lord Jagannath,and it observed that no one carried away .ମାତ୍ର ଉଇଲ୍ କରିବାର ୯ ବର୍ଷ ପରେ ତାଙ୍କର ମୃତ୍ୟୁ ହୋଇଥିଲା ତାଙ୍କର ମୃତ୍ୟୁ ପୁର୍ବରୁ ଇଚ୍ଛାପତ୍ରରେ କୋହେନୁର୍ କୁ ଜଗନ୍ନାଥଙ୍କ ଉଦ୍ଧେଶ୍ୟରେ ଦାନ କରିଥିବାରୁ ଭାରତ ତଥା ଓଡିଶାର ଜଗନ୍ନାଥ ମନ୍ଦିରରେ ହିଁ ଏ ହୀରା ରହିବା କଥା।ମାତ୍ର ତାଙ୍କ ପୁଅ ଦୁଲ୍ଲିପ୍ ସିଂକୁ ଯୁଦ୍ଧରେ ପରାସ୍ତ କରି ଇଂରେଜ ସରକାର କୋହେନୁର୍ ହୀରାକୁ ଅକ୍ତିଆର କରି ଇଚ୍ଛାପତ୍ରରେ ଲିଖିତ ଅକ୍ଷରକୁ ଅନାଦର କରିଛି। ମାତ୍ର ଏବେ ରଣଜିତ୍ ସିଂଙ୍କ ଇଚ୍ଛାପତ୍ର ଅନୁଯାୟୀ କୋହେନୂର ହୀରାକୁ ଭାରତ ଫେରାଇବାକୁ ଜଗନ୍ନାଥ ସେନା ପ୍ରୟାସ ଆରମ୍ଭ କରିଛି। ଏହା ପୂର୍ବରୁ ଅନେକ ଦେଶରେ ଅପହୃତ ସମ୍ପତ୍ତିକୁ ଫେରାଇ ଆଣିବାରେ ଭାରତର ପ୍ରଧାନମନ୍ତ୍ରୀ ସଫଳ ହୋଇଛନ୍ତି।୨୦୧୫ ଅକ୍ଟୋବରରେ ଜର୍ମାନୀ ଚାନସେଲର ଦୁର୍ଗା ମୂର୍ତ୍ତି,ସେହିବର୍ଷ ଏପ୍ରିଲରେ କାନାଡ଼ା ପ୍ରଧାନମନ୍ତ୍ରୀ ଷ୍ଟିଫେନ୍ ହାପର ଭାରତରୁ ଅପହୃତ ଏକ ପ୍ରତିମୂର୍ତ୍ତି ଓ ୨୦୧୪ରେ ଅଷ୍ଟ୍ରେଲିଆ ପ୍ରଧାନମନ୍ତ୍ରୀ ମଧ୍ୟ ବହୁ ଦେବାଦେବୀଙ୍କ ପ୍ରତିମୂର୍ତ୍ତି ଫେରାଇଛନ୍ତି। ତେବେ କୋହେନୁର ହୀରାକୁ ନେଇ ସରକାରଙ୍କ କଣ ଆଭିମୁଖ୍ୟ ରହୁଛି ଓ ଏହା ଓଡ଼ିଶା ଫେରି ପାରୁଛି କି ନାହିଁ ତାହା ଉପରେ ସମସ୍ତଙ୍କ ନଜର।
